खादी बोर्ड का कैलेंडर तैयार, सावन में देवघर में 1 माह चलेगा खादी मेला
विकासआयुक्त अमित खरे ने कहा कि राज्य सरकार के सभी विभागों में खादी उत्पादों की खरीदारी अब राज्य खादी बोर्ड और झारक्राफ्ट से ही की जाएगी। सरकारी विभागों में चादर, तौलिए, कंबल, बेडशीट्स, गमछों की खरीददारी की जाती है। ग्रामीण महिलाओं को सशक्त करने के लिए झारखंडी उत्पादों की ही खरीद करनी चाहिए। वे खादी बोर्ड कार्यालय रातू रोड में आयोजित खादी होली मेले का उदघाटन करने के बाद बोल रहे थे। बोर्ड अध्यक्ष संजय सेठ ने कहा कि बोर्ड ने खादी के विस्तार के लिए एक साल का कैलेंडर बना लिया है। इसी उदेश्य से खादी होली मेले का आयोजन किया गया है। सावन में देवघर में एक महीने के लिए खादी मेला लगाया जाएगा। बोकारो, धनबाद और जमशेदपुर में भी खादी मेला लगेगा। हरिहरगंज में मृतप्राय सूत उत्पादन केंद्र को नए 21 लूम के साथ पुर्नस्थापित किया जाएगा। झारक्राफ्ट के एमडी के रवि कुमार, बोर्ड के सीइओ दीपांकर पंडा समेत अन्य अिधकारी उपस्थित थे।
awa_Deva hin_Deva